ECAD6008C – Dion Phillips
Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
Cyflwyniad:
Nod yr aseiniad yma yw adfyfyrio ar fy nghynnydd pan roeddwn i yn cynllunio, paratoi ac addysgu gwersi sy’n ymgorffori egwyddorion penodol.  Felly mae angen i mi ddadansoddi fy sgiliau o’r hyn a wnes i, er mwyn ei wneud ar lefel uwch yn y dyfodol.  Caiff adfyfyrio critigol ei ystyried fel proses sydd yn helpu i osod nodau, gan ddefnyddio beth rydyn wedi dysgu yn y gorffennol i ddatblygu ein hun yn y dyfodol (Rodgers, 2002).  Mae yna sawl model adfyfyriol i gael gan gynnwys model Schön (1991), model adfyfyriol Kolb (1984) a model adfyfyriol Gibbs (1988) fel prif enghreifftiau.  Gan ddefnyddio un o’r modelau adfyfyrio yma, mae’n hysbysu ni am gamau gallwn gymryd er mwyn datblygu ein sgiliau addysgu ni.  I ddechrau, mae adfyfyrio yn weithred sydd angen llawer o ymdrech ar ôl i’r digwyddiad cael ei chynnal.  Ond, yn ôl Johns (2000) fe fydd hyn yn troi i mewn i weithred awtomatig fe ddefnyddiwn yn ystod digwyddiad er mwyn datblygu ein haddysgu.  
Wrth ganolbwyntio ar yr egwyddorion pedagogaidd, yn yr aseiniad yma byddaf yn adfyfyrio’n feirniadol i mewn i’r safon addysgeg o asesu ar gyfer dysgu.  Defnyddiais yr agwedd yma o fewn gwers ymarfer corff, gan ganolbwyntio ar agwedd sgaffaldio er mwyn trosi’r theori yma i mewn i’r gweithgaredd ymarferol.  Wrth ddefnyddio fy nealltwriaeth i o fewn iechyd a lles a sgiliau hyblyg da, roedd yn bosib i mi ei chyfuno efo model adfyfyrio Schön (1991) er mwyn greu gwers addysgu effeithiol.  Mae model adfyfyrio Schön yn cyfleu bod yna dau fath o adfyfyrio, sef yn ystod y gweithgaredd ac ar ôl y gweithgaredd.  Felly, yn ystod y sesiwn fe ddefnyddiais hyn, ac yn nawr dwi yn mynd i adfyfyrio ar fy ngweithred er mwyn sicrhau fy mod i yn datblygu’r sgil yma yn y dyfodol.
Adolygiad Llenyddiaeth:
Caiff asesu ar gyfer dysgu ei diffinio fel unrhyw asesiad sydd yn rhoi blaenoriaeth am gynyddu dysgu'r disgyblion yn ôl y cynllunio a’r tasgau, yn ôl Broadfoot et al (2002).  Mae gweithgaredd sydd yn asesu yn gallu helpu dysgu os mae’n darparu gwybodaeth sydd yn gallu cael ei ddefnyddio fel adborth gan yr athro.  Hefyd, gall cael ei ddefnyddio gan y disgyblion i asesu ei hun ac asesu cyfoedion er mwyn addasu’r gweithgareddau dysgu ac addysgu maent wedi cymryd rhan o fewn.  Caiff asesu o’r fath yma ei ddisgrifio fel asesiad ffurfiannol, sef pryd mae’r canfyddiadau yn cael ei ddefnyddio i addasu addysgu er mwyn cwrdd â’r gofynion dysgu (Black et al, 2004).  Fe ddefnyddiais i hyn yn fy ymarfer i, gan asesu perfformiad y disgyblion o fewn y gweithgaredd ac yn tynnu sylw ar agweddau allweddol ymhle roedd yna le i wella.  I ddechrau, gofynnais y disgyblion sut roeddent yn meddwl bod ei berfformiad wedi bod ac yn ei gwestiynu ar beth roeddent yn meddwl aeth yn dda yn ystod y sesiwn. Wrth wneud hyn yn gyntaf, teimlaf fel ei fod yn gyfle iddynt ystyried ei berfformiad ac yn creu hyder er mwyn gallu beirniadu'r agweddau negyddol o’i berfformiad.  Caiff hyn ei gadarnhau gan Boehler et al (2006) fel bod rhoi nifer o adborth cadarnhaol yn gyntaf cyn rhoi man gwella yn fwy effeithiol o gael y disgyblion i feirniadu ei hun.  Mae hunanasesu yn sgil allweddol iawn ymhle mae disgyblion yn gallu dadansoddi ei hun, ond er hyn mae’n hanfodol ein bod ni yn mesur gallu’r disgyblion i hunanasesu ei hun.  Mae hyn yn awgrymu bod angen strategaeth adborth i leihau’r gofid am allu hunanasesu'r disgyblion yn ôl Davis et al (2006).  Gofynnais amryw o gwestiynau i’r disgyblion gan addasu sut roedd yn gallu ei hateb, sef cwestiynau agored er mwyn cael ymateb estynedig a chwestiynau caeedig sydd yn mynd i roi ateb byr.  Mae Copeland (2007) yn cadarnhau bod cwestiynau agored yn effeithiol iawn am ei fod yn gadael i’r atebwyr i roi ei farn lawn, efo llawer o wybodaeth.  Er hyn, weithiau roedd angen i mi addasu'r cwestiwn ymhle roeddwn i yn holi cwestiwn caeedig pan ddoeddwn i ddim yn cael ymateb i’r cwestiynau agored.  Gweithiodd hyn yn effeithiol oherwydd roeddwn i yn gallu cael ymateb o hyn, ond wedyn ei drawsnewid i gwestiwn agored gan holi “pam rydych yn dweud hynny?”.  Cafodd hyn effaith cadarnhaol ar yr unigolion oherwydd roedd angen iddynt resymu ei ateb, ac roedd hyn yn arddangos ei ddealltwriaeth o’r maes.  Teimlaf os nad oeddwn i yn wneud hyn, ni fydd y dysgu wedi bod mor effeithiol â ni fydd unrhyw effaith cadarnhaol yn digwydd ynglŷn â’r dosbarth cyfan.  
Wrth dorri’r gêm i fyny, a rhoi’r disgyblion i mewn i dril technegol i ddatblygu ei sgiliau, roedd hyn wedi cael effaith cadarnhaol ar ei berfformiad yn y gêm yr ail dro.  Roedd yna welliant sicr yn ei chwarae, yn enwedig o fewn yr agwedd fe wnaethon ni ymarfer.  Defnyddir agwedd o sgâffaldio yma er mwyn datblygu ei dechneg mewn arddull cam-wrth-gam.  Caiff sgaffaldio ei ddatblygu gan Wood, Bruner a Ross (1976) wrth iddynt ei chyfuno efo arddull Zygotsky o’r Parth Datblygu Procsimol.  Mae’r Parth Datblygu Procsimol wedi cael ei ddiffinio fel " the distance between the actual developmental level as determined by independent problem solving and the level of potential development as determined through problem-solving under adult guidance, or in collaboration with more capable peers" (Vygotsky, 1978, t. 86).  Mae hyn yn theori sydd yn awgrymu i ni beth mae unigolyn yn gallu gwneud heb gymorth unigolyn mwy galluog (MKO), a beth maent yn gallu ei wneud efo cymorth yr unigolyn mwy galluog.  Wrth gyfuno hyn efo sgaffaldio, sef proses sydd yn galluogi unigolyn i gyrraedd nod ni fyddant yn gallu heb gymorth (Wood et al, 1976) roeddwn i yn gallu sicrhau llwyddiant yn y gweithgaredd.  Er mwyn sicrhau hyn, fe wnes i asesu unigolion gwahanol o fewn y gêm ac wrth wneud hyn roedd yn bosib rhoi’r disgyblion o fewn grwpiau addas ymhle mae ei lefel gallu yn debyg.  Wrth wneud hyn, roeddwn yn gallu sefydlu tasgau carwsél yn ystod y gweithgaredd techneg.  Yn ystod sesiynau carwsél, mae yna niferoedd o grwpiau yn gwneud sesiynau sydd yn addas i’w lefel gallu ond mae’r anhawster yn amrywio yn dibynnu ar ei addasrwydd i’r grwpiau penodol.  Roeddwn i wedi sefydlu gwahanol ofynion am y gweithgaredd gosodwyd.  Er enghraifft, i’r grŵp uwch o ran gallu, roeddwn i eisiau iddynt allu cwblhau’r dril o fewn amser penodol sydd yn mynd i roi her iddynt.  Fe wnes i hefyd rhoi amser penodol i’r grwpiau arall, ond yn addas i’w lefel gallu.  Mae hyn yn gyffredin wrth gyfeirio at y parth datblygu procsimol ac yn arddangos fy nealltwriaeth fanwl i am y theori, gan ei fod yn sicrhau bod yr her yn addas i’r disgyblion ac ni fydd unrhyw ddiflastod yn dod i mewn i’r sesiwn os mae’n hawdd.  Mae hyn yn broses sydd yn sicrhau sgaffaldio effeithiol, sef ennill a chynnal diddordeb y dysgwyr yn y gweithgaredd yn ôl Wood et al (1976).  
I sicrhau effeithiolrwydd trwy gydol y gweithgaredd, mae’n bwysig bod y dasg yn realistig i lefel gallu'r disgyblion.  Defnyddiais arddull targedau SMART (Doran, 1981) er mwyn sefydlu platfform i allu gosod targedau sydd yn addas i’r disgyblion.  Caiff targedau SMART ei ddefnyddio fel arddull sydd yn gosod targedau, i unigolion cael targed i anelu am.  “SMART is an acronym that stands for Specific, Measurable, Achievable, Realistic, and Timely” (Dolan, 1981).  Wrth arsylwi ar weithgaredd neu dasg, mae’n bosib gallu gosod targedau.  Felly, mae’r arddull yma yn sicrhau meini prawf sydd yn mynd i’n helpu i gyrraedd ein targedau.  Yn ystod y gweithgaredd yma, dal a thaflu pêl yn llwyddiannus ac yn effeithiol roedd y targed iddynt gyrraedd.  Wrth sefydlu’r targed yma, roedd yn glir i’r disgyblion beth roedd angen iddynt ddatblygu o fewn y maes.  Roedd i hefyd wedi egluro’r nod iddynt, fel y dwedir yn uchod, am sut gallwn fesur ei chyrhaeddiad o’r targed.  Roeddwn i wedi addasu’r targed yn ôl ei grwpiau er mwyn ei wneud yn realistig gan hefyd rhoi amser ar ei chyrhaeddiad, ymhle nad oeddent yn gallu mynd yn ôl i mewn i’r gêm flaenorol heb gyflawni’r targed yn llwyddiannus.  Ar draws amrywiaeth o bynciau neu oedrannau, mae gosod targedau effeithiol yn helpu disgyblion i ffocysu ar ganlyniadau penodol (Stronge a Grant, 2014).  Gan osod targedau, hyn ydy’r agwedd sydd yn gallu cysylltu asesu ar gyfer dysgu gyda’r nodau SMART oherwydd bod yna elfen i gael i asesu.  Mae disgyblion yn gallu defnyddio’r hyn maent wedi datblygu yn y gorffennol, a’i ddefnyddio i ddatblygu ei hun o fewn meysydd dysgu eraill gan ddefnyddio profiadau sydd ganddyn nhw’n barod.  Mae hyn wedi rhoi cyfrifoldeb i’r disgyblion am ddysgu ei hun, fel y dwedir yma “Students know where they are going, where they are, and how to close the gap” (Chan et al., 2014, p. 112).  Mae hyn yn arddangos yr asesu ffurfiannol a’r gallu hunanasesu, ymhle does dim pwysau arnynt i fod yn llwyddiannus yn syth.  Er hyn, mae’n bwysig ei fod yn cydnabod ble mae angen iddynt gyrraedd, a'i fod yn gwybod sut bydd ar y trywydd cywir i gyrraedd ei tharged.  Roedd yn bosib profi dealltwriaeth y disgyblion am ei thargedau gan gwestiynu trwy gydol y broses, a'i herio am wybodaeth ychwanegol wrth iddynt ateb.  Mae hyn yn arwain at safon Addysgeg – Asesu ymhle roedd asesu yn digwydd trwy gydol y broses.  Roedd yn bosib i mi asesu’r disgyblion ar ei sgiliau a’i ddealltwriaeth ond hefyd cafodd y disgyblion cyfle i hunanasesu, ac i geisio adnabod pryd roeddent yn barod i symud ymlaen i’r cam nesaf.   Mae hyn yn rhoi cyfrifoldeb da ar ysgwyddau'r disgyblion ar oedran ifanc.  Mae Stiggins (2002) wedi cyfiawnhau'r hyn rwyf wedi gwneud gan egluro bod asesu ffurfiannol fel defnydd asesu ar gyfer dysgu, y fath gorau o asesu i ddisgyblion cymryd rhan mewn yn ystod ei chyfnod yn yr ysgol gynradd.  Mae’n awgrymu bod hyn fel ffynhonnell o gymhelliant cyfforddus i’r disgyblion i gyflawni ei nodau, yn lle asesiad crynodol ymhle mae canlyniadau’n cael ei hystyried fel graddau a chaiff hyn effaith o ychwanegu pryder ac ofn i’r disgyblion.  
Mae termau fel meini prawf llwyddiant, dangosyddion perfformiad a gosod targedau wedi ennill adnabyddiaeth o fewn byd addysg (Aspinwall et al, 1994),  ond yn enwedig yn y blynyddoedd diwethaf.  Yn ystod y sesiwn yma, roedd y defnydd o greu meini prawf llwyddiant yn hanfodol i roi gwybodaeth i’r disgyblion am beth roedd angen gwneud er mwyn sicrhau llwyddiant.  Mae meini prawf llwyddiant yn cael ei chysylltu efo’r amcanion dysgu ac yn disgrifio beth rydw i, fel darpar athro, eisiau gweld o fewn gwaith y disgyblion.  Mae’n bosib bod hyn yn gallu cael ei greu gan yr athro yn unigol, neu mae’n bosib cael mewnbwn y disgyblion i greu un addas.  Wrth wneud hyn, mae’n galluogi i ni greu nodau addas i’r disgyblion er mwyn rhoi gwybodaeth fanwl iddynt ar sut i lwyddo yn y maes.  Yn y gweithgaredd yma, gwnaeth y disgyblion rhoi ymateb ei hun ar beth gall fod yn rhan o’r meini prawf llwyddiant, ac roedd yr atebion yn amrywio wrth wahanol ddisgyblion.  Roedd hyn yn dibynnu ar ei hyder a’i gallu o fewn y maes, ac yn dibynnu ar sut roeddent nhw’n teimlo gallant nhw wneud.  Mae meini prawf llwyddiant a’r amcanion dysgu yn cael ei hystyried fel nodweddion pwysig iawn mewn asesu ar gyfer dysgu ac yn cael ei chynnwys o fewn llawer o ymchwil a llenyddiaeth (Crichton a McDaid, 2016).  Er mwyn sicrhau bod hyn yn cael ei wneud yn effeithiol, mae’n bwysig bod dealltwriaeth yr athro yn uchel iawn o ran y maes a’i dealltwriaeth o ran strategaeth asesu ar gyfer dysgu yn ôl Bennett (2011).  Felly, wrth i mi ddefnyddio’r strategaeth yma o fewn maes Iechyd a Lles, ymhle mae gen i lawer o brofiad a dealltwriaeth mae’n cadarnhau fy mod i wedi gwneud defnydd da o hyn ac wedi rhoi’r cyfle gorau i’r disgyblion i lwyddo yn y maes.  Gan ddefnyddio’r hyn a grëwn fel meini prawf llwyddiant, mae’n hawdd rhoi adborth fel disgybl ac athro.  Mae adborth da ac effeithiol yn cael ei rhagweld fel agwedd sylfaenol o fewn y defnydd o asesu ar gyfer dysgu (Stiggins, 2002).  Mae hyn yn cael ei chyfiawnhau gan waith Butler (1987) ymhle bod disgyblion sydd yn cael adborth ac yn cael sgôr, yn debygol o fod yn fwy llwyddiannus nag disgyblion sydd yn cael marc yn unig.  Gan ganolbwyntio’n unigol ar ei berfformiad nhw yn unig, mae’n debygol iawn o effeithio’r disgyblion yn gadarnhaol, oherwydd ni fydd ei hyder yn cael ei niweidio os rydyn nhw’n  teimlo fel ei fod yn dan-cyflawni wrth gael ei gymharu efo eraill.  Felly pan fe wnes i roi adborth yn ôl fel dosbarth, nad oeddwn i wedi dewis un unigol allan o flaen pawb, ond rhoi adborth yn ôl fel adborth cyffredin o’r grŵp a’i berfformiad.       
   
Casgliad:
I gloi, teimlaf fel bod y strategaeth o asesu ar gyfer dysgu wedi cysylltu efo nifer o’r Safonau Proffesiynol ar gyfer Arweinyddiaeth ac Addysgu.  Y safon fwyaf clir ydy’r safon asesu, ymhle rwyf wedi defnyddio arddull o asesu ffurfiannol i benderfynu pa adran o’r gweithgaredd sydd angen iddynt ddatblygu mwyaf er mwyn sicrhau gwelliant yn y gêm.  Wrth asesu fel hyn, nad oeddwn i wedi rhoi cyfarwyddiadau iddynt wneud unrhyw beth yn wahanol i’r arfer.  Roedd hyn wedi rhoi rhyddid iddynt wrth chwarae’r gêm a ddim yn rhoi unrhyw bwysau arnynt i berfformio’n dda.                   Er hyn, fe wnes i dorri’r gêm i fyny, gan holi cwestiynau iddynt ar sut roeddent yn teimlo ei fod wedi mynd.  Mae hyn yn cyfeirio tuag at y safon ymhle mae’r dysgwyr yn arwain y dysgu.  Mae hyn oherwydd fy mod i wedi rhoi cyfle i’r disgyblion i fyfyrio ar ddysgu ei hunain, ac yn rhoi’r cyfrifoldeb iddynt allu creu meini prawf llwyddiant cyd-dosbarth sydd yn profi ei dealltwriaeth am y maes.  Er mwyn sicrhau effeithiolrwydd, cafodd amrywiaeth o gwestiynau ei ofyn gan gynnwys cwestiynau caeedig ac agored, ymhle caiff ei dealltwriaeth ei brofi’n bellach wrth iddynt roi ymatebion estynedig.
Wrth ddefnyddio fy nealltwriaeth o brofiadau yn y gorffennol, roedd yn hawdd i mi roi gwers ymarfer corff o ansawdd uchel.  Mae hyn yn arwain at y safon o gynnig arbenigedd, ac yn arddangos lefel da o arloesi o fewn gwers ymarfer corff.  Wrth wneud hyn, roeddwn yn gallu defnyddio'r profiad sydd gen i o’n hamser yn y brif ysgol yn ystod fy ngradd israddedig.  Roeddwn i yn gallu bod yn hyblyg yn ystod fy nghynllunio, oherwydd nad oeddwn i wedi gweld y dosbarth yma yn gwneud y gweithgaredd o’r blaen felly doedd dim syniad gen i ar ba agweddau oedd angen i’w ddatblygu.  Felly, wrth arddangos dealltwriaeth dda a hyblygrwydd o fewn y gweithgaredd, roedd yn bosib i mi uchafu dysgu’r disgyblion.  Roedd hyn yn creu awyrgylch yn y wers ymhle fy mod i wedi datblygu strategaethau dysgu ac yn optimeiddio dysgu’r myfyrwyr sydd yn creu’r cyfle gorau iddynt lwyddo o fewn y maes (Manross a Templeton, 1997).
I ddatblygu fy hun o fewn yr agwedd yma, mae’n bosib nawr i mi ddefnyddio’r arddull yma yn hyderus o fewn meysydd dysgu eraill sydd ddim yn ymarferol.  Byddaf yn gallu gwneud hyn gan ymchwilio mewn i waith ac ymchwil gweithwyr proffesiynol eraill er mwyn ennill gwybodaeth am y strategaeth yma o fewn meysydd gwahanol.  Bydd hyn yn arwain at y safon broffesiynol o ddarllen ehangach a chanfyddiadau ymchwil sydd yn mynd i fod o fudd i mi gan fy mod yn ennill gwybodaeth o unigolion mwy profiadol.  Gan wneud hyn, rwyf yn gallu dod i adnabod sgiliau’r disgyblion heb atodi pwysau ychwanegol arnynt.  Bydd hyn yn galluogi mi i adnabod anghenion dysgu sydd ar wahanol ddisgyblion ac yn fy helpu i wahaniaethu yn addas i gyrraedd ei ofynion.  Wrth ddefnyddio asesu ar gyfer dysgu fel strategaeth yn y dosbarth, bydd yn helpu’r disgyblion i adnabod beth sydd angen iddynt wneud i lwyddo yn ei waith ac mae bydd hyn yn rhoi hyder wrth iddynt gael y wybodaeth yma.  Bydd hefyd yn rhoi gwybodaeth iddynt ar ba drywydd rydyn ar yn ei waith, ac yn darparu gwybodaeth ar beth sydd angen iddynt wneud er mwyn sicrhau llwyddiant.  Teimlaf fod yr arddull yma o asesu yn fuddiol i’r disgyblion am ei fod yn broses barhaus sydd dim yn barnu gallu disgyblion, tra bod asesu crynodol yn digwydd ar ddiwedd cyfnod dysgu ac yn gallu ychwanegu pwysau ac ofn ar y disgyblion os nad ydynt yn llwyddo.

